62023TO0458(01)_INF
Uznesenie Všeobecného súdu (druhá komora) zo 6. augusta 2024 –BPCE a i./SRB
(vec T‑458/23) (
1
)
„Hospodárska a menová Únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie SRB o výpočte príspevkov ex ante na príspevkové obdobie 2023 – Článok 70 ods. 2 nariadenia č. 806/2014 – Zjavne dôvodná žaloba – Obmedzenie časových účinkov uznesenia“
1.
Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročný strop kumulatívnej výšky jednotlivých príspevkov do SRF stanovený na 12,5 % konečnej cieľovej úrovne – Rozsah – Neprekročenie tohto stropu Jednotnou radou pre riešenie krízových situácií (SRB) – Kritériá posúdenia – Dynamický prístup ku konečnej cieľovej úrovni
(Nariadenie Európskeho parlamentu a Rady č. 806/2014, článok 69 ods. 1 a článok 70 ods. 2 prvý a štvrtý pododsek)
(pozri body 29, 31)
2.
Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročný strop kumulatívnej výšky jednotlivých príspevkov do SRF stanovený na 12,5 % konečnej cieľovej úrovne – Pôsobnosť – Uplatňovanie počas úvodného obdobia
(Nariadenie Európskeho parlamentu a Rady č. 806/2014, článok 70 ods. 2 prvý a štvrtý pododsek)
(pozri bod 30)
Výrok
1.
Rozhodnutie Jednotnej rady pre riešenie krízových situácií (SRB) SRB/ES/2023/23 z 2. mája 2023 o výpočte príspevkov ex ante na rok 2023 do Jednotného fondu na riešenie krízových situácií (SRF) sa zrušuje v rozsahu, v akom sa týka BPCE a ďalších žalobkýň, ktorých mená sú uvedené v prílohe k uzneseniu.
2.
Účinky rozhodnutia SRB/ES/2023/23 ostávajú zachované v rozsahu, v akom sa týka BPCE a ďalších žalobkýň, ktorých mená sú uvedené v prílohe k uzneseniu, až kým SRB neprijme potrebné opatrenia na vykonanie tohto uznesenia, a to v primeranej lehote, ktorá nesmie presiahnuť šesť mesiacov odo dňa nadobudnutia právoplatnosti tohto uznesenia.
3.
SRB znáša svoje vlastné trovy konania a je povinná nahradiť trovy konania, ktoré vznikli BPCE a ďalším žalobkyniam, ktorých mená sú uvedené v prílohe k uzneseniu.
4.
Európsky parlament a Rada Európskej únie znášajú svoje vlastné trovy konania.
(
1
)	Ú. v. EÚ C 55, 9.10.2023.